###### Výbor Národnej rady Slovenskej republiky

***pre obranu a bezpečnosť***

**22. schôdza výboru**

**72**

# Uznesenie

Výboru Národnej rady Slovenskej republiky

pre obranu a bezpečnosť

zo 4. septembra 2007

Výbor Národnej rady Slovenskej republiky pre obranu a bezpečnosť prerokoval návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331) – **druhé čítanie** a

### A. súhlasí

s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z.;

**B. odporúča**

Národnej rade Slovenskej republiky

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. schváliť s pripomienkami uvedenými v prílohe uznesenia;

**C. ukladá**

predsedovi výboru

informovať gestorský Výbor Národnej rady Slovenskej republiky pre ľudské práva, národnosti a postavenie žien o výsledku prerokovania uvedeného materiálu vo výbore.

***Rudolf PUČÍK***

predseda výboru

## Martin FEDOR

## overovateľ výboru

Príloha k uzn. č. 72

**Pripomienky**

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331) – **druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V čl. II sa slová „30. septembra 2007“ nahrádzajú slovami „1. novembra 2007“.

V tejto súvislosti sa vykonajú úpravy v celom texte návrhu zákona.

Zmena účinnosti sa navrhuje z dôvodu zabezpečenia lehôt v legislatívnom procese (čl. 87 ods. 2 až 4 a čl. 102 ods. 1 písm. o) Ústavy Slovenskej republiky)..